Akosua Busia

**Akosua Gyamama Busia**(wɔwoo ɔpɛnimaa bosome da a ɛtɔ so aduasa wɔ afe apem ahankron ne aduosia nsia)  yɛ Ghana sinitwani, ɔtenetene sinitwafoɔ, ɔtwerɛfoɔ ne obi a ɔtwerɛ nnwom a ɔte United Kingdom. Ɛnam dwumadie a ɔdii no wɔ Nettle Harris wɔ afe apem ahankron ne aduowɔtwe num sini The color purple ne Whoopi Goldberg ntiama nnipa pii nim no.

## N'abrabɔ ne Abusua.
Busia papa ne Kofi Abrefa Busia a na ɔyɛ aban baanodani ma Ghana adehyeman (firi afe apem ahankron ne aduosia nkron dekɔ afe apem ahankron ne aduoson mmienu) ɛna ɔhene ma ɔdehyeɛ abusua a ɛwɔ Wenchi, kuo a ɛwɔ Asante, a ɛmaa Akosua nso bɛyɛɛ ɔhene babaa. Ne maame ne Naa Morkor Busia. Ne nuabaa Abena Busia twerɛ anwonsɛm ne adesuani, a na ɔyɛ okunini wɔ Engressi borɔfo kasa mu wɔ Rutgers University, ɛna ɛfiri mfeɛ mpem mmienu ne du nson no wayɛ Ghanani ntamgyinafoɔ ama Brazil.

Busia nyinii wɔ Ghana na ɔhyɛɛ ne sini adwuma ase berɛ a na wadi mfeɛ du nsia, na ɔde adesua nkrataa na ɛkɔ London's central School of speech and Drama. Dwuma a ɔdii no wɔ ne sini a ɛdikan ne Juliet wɔ sini a Shakespeare de baa abɔten aypfrɛ no Romeo and Juliet wɔ Oxford Suapɔn, beaɛ a ne nuanom kɔ sukuu.￼

## Nnwuma.
Busia dwumadie a ɔda no wɔ sini no bi yɛ adeɛ a agyedin sɛ Bessie wɔ afe apem ahankron ne aduowɔtwe nsia sini a ɛda Richard Wright nnwoma Native son adi( ɛne Geraldine Page ne Matt Dillon. Ɔsane twaa sini wɔ Hard Lessons ne Denzel Washington ne Lynn Whitfield mu wɔ afe apem ahankron ne aduowɔtwe nsia mu. Busia bɔɔ Nettle (a ɛne Danny Glover ne Whoopi Goldberg di animhwɛ) wɔ Steven Spielberg's wɔ afe apem ahankron ne aduowɔtwe num The Color Purple,wɔnya firii Alice Walker's nnwoma a ti asɛm no yɛ pɛ, te sɛ Ruth ɛwɔ Badge of the Assassin (afe apem ahankron ne aduowɔtwe num) sɛ ahokekadeɛ wɔ John Singleton Rosewood(afe apem ahankron ne aduokron nson), ɛna te sɛ Patience wɔ Antoine Fuqua's Tears of the Sun(mfeɛ mpem mmienu ne mmiɛnsa). Wɔsane yiine sini no bi wɔ kasa mfonin so ER.

Busia yɛ ɔtwerɛfoɔ a ɔtwerɛɛ The Seasons  of Beento Blackbird: nnwoma (Washington Square Press, wɔ afe apem ahankron ne aduokron nson, ISBN 9780671014094).Ɔka atwerɛfoɔ mmiɛnsa a wɔkɔfaa Toni Morrison's baeɛ wɔ afe apem ahankron ne aduowɔtwe nson nnwoma Beloved mu wɔ afe apem ahankron ne aduokron nnwɔtwe sini a ne din yɛ baako a Jonathan Demme na ɔtenetenee wɔn. Wɔ mfeɛ mpem mmienu ne nnwɔtwe mu no Busia na ɔkyerɛɛ sinitwafoɔ no nea wɔn nyɛ wɔ sini bi mu fa ne papa ho: The Prof. A man Remembered.Life, vision ne Legacy a ɛfa K.A Busia ho. Busia sane twerɛɛ nnwom "Moon Blue" ɛno Stevie Wonder ma no nnwom ahodoɔ A time 2 love  a ɔdaa no adi wɔ mfeɛ mpem mmienu ne num mu. N'anwonsɛm no ka mfeɛ mpem mmienu ne du nkron atwerɛsɛm New Daughter's of Africa ho, a na Margaret Busby na ɔyɛ sesamufoɔ.

Wɔ mfeɛ du nwɔtwe akyire no, wɔ mfeɛ mpem mmienu ne du nsia mu no Busia sane baa sinitwa mu biom wɔ Off-Broadway ne Broadway dwumakuo wɔ Danai Gurira, a Lupita Nyongo ka ho. Wɔ ne dwumadie a ɔdii no wɔ Off-Broadway no ɔnyaa abasobɔdeɛ wɔ Obie mu wɔ sɛdeɛ ɔyi bi yɛ sɛ Rita.

## N'abrabɔ Ankasa
Wɔ ahinime bosome da a ɛtɔ so du mmienu wɔ afe apem ahankron ne aduokron nsia mu no, Akosua Busia waree Americani sinitwafoɔ tenetenefoɔ John Singleton,a ɔne no woo babaa baako-Hadar Busia -Singleton(wɔwoo no wɔ Oforisuo bosome da a ɛtɔ so mmiɛnsa wɔ afe apem ahankron ne aduokron nson): Awarefoɔ no gyae aware wɔ Ayɛwohomummɔ bosome da a ɛtɔ so du num wɔ afe apem ahankron ne aduokron nson mu. Wɔn babaa no kɔɔ sukuu wɔ Ghana,ansa na ɔrekɔ US.

Ɔne ne nuabaa Abena Busia bomm de Busia Foundation International baeɛ a wɔn botaeɛ nyinaa ne sɛ wɔbɛhwɛ aboa wɔ a wɔnni boafoɔ.

## Sini ahodoɔ

## Beaɛ a menyaa mmoa firiiɛ